Okresná prokuratúra Trnava 
Vajanského 22, 918 67 Trnava 1 	

Sp. zn. : 1 Pv 70/12/2207	Trnava, 31.5.2012
EEČ : 2-21-35-2012

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trnava
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	dňa 14.12.2011 v čase o 16.00 h. na ul. Veternej v Trnave v priestoroch HM Tesco XXXXX odcudzila 2 ks púder práškový v celkovej hodnote 13,58 €, 1 ks púder bronzing v hodnote 3,76 €, 1 ks deo spray v hodnote 3,32 €, 1 ks volumeriasenka v hodnote 7,09 €, 1 ks flaschriasenka v hodnote 7,49 €, 1 ks makeup 235 v hodnote 15,20 €, 1 ks makeup 202b v hodnote 12,49 €, 2 ks coc. lip. lesk v celkovej hodnote 3,98 €, 1 ks fit puder v hodnote 10,79 €, 2 ks riasenka big v celkovej hodnote  17,78 €, 1 ks ceruzka na oči v hodnote 1,72 €, 1 ks ceruzka na obočie v hodnote 6,30 € a 1 ks lesk na pery v hodnote 4,58 €, ktoré si dala do nákupného košíka a následne na to sa presunula do priestoru samoobslužných platiacich boxov, cez ktoré prešla bez toho, aby uvedený tovar vyložila a riadne uhradila, a tak svojím konaním by nevrátením tovaru spôsobila škodu pre Tesco Stores, a. s., Hypermarket XXXXX, ul. Veterná č. 40 v celkovej výške 108,08 €, pričom bola v predchádzajúcich 12 mesiacoch postihnutá za spáchanie priestupku proti majetku podľa § 50 ods. 1 Zákona SNR č. 372/1990 Zb. o priestupkoch v znení neskorších predpisov, dňa 13.04.2011, za čo jej bola príslušníkmi Obvodného oddelenia PZ XXXXX uložená bloková pokuta nezaplatená na mieste, evidenčné číslo bloku A 0462689 vo výške 15,- €.

Podľa §216 odsek 2 Trestného poriadku je určená obvinenej skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka PZ Obvodného oddelenia PZ v Trnave sp. zn.   ČVS: ORP-275/02-TT-TT-2012 Kov zo dňa 09.02.2012 bolo podľa § 206 ods. 1 
2

Trestného poriadku vznesené obvinenie ml. XXXXX, pre prečin krádeže podľa § 212 ods. 2 písm. f) Trestného zákona, na tom skutkovom základe ako je uvedené vo výrokovej časti tohto uznesenia.

	V priebehu vykonaného skráteného vyšetrovania bola vypočutá obvinená, ktorá spáchanie skutku priznala, opísala jeho priebeh a zároveň vyjadrila súhlas s podmienečným zastavením trestného stíhania do zápisnice o výsluchu obvinenej.

	K veci bola vypočutá splnomocnená zástupkyňa poškodenej strany Tesco Stores, a. s., Kamenné námestie 1/A, Bratislava, XXXXX, ktorá  priebeh skutku opísala a uviedla, že nakoľko bol všetok odcudzený tovar nepoškodený vrátený, nepožaduje náhradu škody od obvinenej.

	Ďalej boli do vyšetrovacieho spisu vyžiadané listinné dôkazy - blok na pokutu, nezaplatený na mieste č. A 0462689, priestupkový spis ORP-P-00-TT-2117/2011 a správy na obvinenú.

	Zo správy Obecného úradu v Cíferi bolo zistené, že na obvinenú neboli doposiaľ podané žiadne sťažnosti a na  komisii verejného poriadku pri  OZ prejednávaná nebola. Správa z Úradu práce, sociálnych vecí a rodiny v Trnave, oddelenia sociálnoprávnej  ochrany detí a sociálnej kurately je menej priaznivá, avšak v súčasnosti neevidujú žiadne problémy s mladistvou obvinenou, nebola doposiaľ súdne trestaná.

	Vzhľadom na vyššie uvedené dôkazy bolo preukázané, že skutok, pre ktorý sa trestné stíhanie viedlo sa stal, je prečinom a spáchala ho obvinená, ktorá sa k jeho spáchaniu priznala a konanie oľutovala.

	Podľa § 216 ods. 1 Trestného poriadku o konaní o prečine, na ktorý zákon ustanovuje trest odňatia slobody, ktoré horná hranica neprevyšuje päť rokov, môže prokurátor  so súhlasom obvineného po vznesení obvinenia do podania obžaloby na návrh policajta alebo aj bez návrhu, podmienečne zastaviť  trestné stíhanie, ak:

a)	vyhlási, že spáchal skutok, za ktorý je stíhaný a nie sú odôvodnené
pochybnosti  o tom, že jeho vyhlásenie bolo vykonané slobodne, vážne a
zrozumiteľne,
b)	nahradil škodu, ak bola činom spôsobená alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu,
c)	vzhľadom na osobu obvineného, s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.

V uznesení o podmienečnom zastavení trestného stíhania sa určí obvinenému
skúšobná doba na jeden až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

3

	Pri prečine krádeže podľa § 212 ods. 2 písm. f) Trestného zákona je horná hranica trestnej sadzby trestu odňatia slobody až na dva roky.

	V danom prípade boli splnené všetky podmienky a predpoklady, ktoré ustanovuje zákon na rozhodnutie o podmienečnom zastavení trestného stíhania podľa § 216 ods. 1 Trestného poriadku.

	Skúšobná doba stanovená obvinenej v zmysle § 216 ods. 2 Trestného poriadku v trvaní jedného roka zodpovedá zhodnoteniu doterajšieho spôsobu jej života, prostrediu, v ktorom žije, ako aj okolnostiam prípadu.

	Ak obvinená bude viesť v priebehu skúšobnej doby riadny život, rozhodne orgán, ktorý trestné stíhanie v prvom stupni podmienečne zastavil, že sa obvinená osvedčila. Inak rozhodne, a to aj počas skúšobnej doby, že sa  v trestnom stíhaní pokračuje.

	Ak do dvoch rokov od uplynutia skúšobnej doby nebude urobené rozhodnutie, že sa obvinená osvedčila bez zavinenia obvinenej, má sa za to, že sa osvedčila.

	Právoplatnosťou rozhodnutia o tom, že sa obvinená osvedčila alebo uplynutím dvojročnej lehoty odo dňa uplynutia skúšobnej doby nastávajú účinky zastavenia trestného stíhania (ustanovenie § 9 ods. 1 písm. e) Trestného poriadku).

	Vzhľadom na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Lachká
prokurátorka